เสมา 1 ลั่นจังหวะดีเฟ้นบิ๊ก สกสค.-คุรุสภา
ขีดเส้นต้องได้ตัวจริงภายในเดือน พ.ค.นี้ ตอกย้ำมีอำนาจตามคำสั่ง คสช.,นพ.ธีระเกียรติ เจริญเศรษฐศิลป์ รมว.ศึกษาธิการ เปิดเผยภายหลังการประชุมคณะกรรมการคุรุสภา คณะกรรมการส่งเสริมข้าราชการครูและบุคลากรทางการศึกษา (สกสค.) และคณะกรรมการองค์การค้าของ สกสค.ว่า ที่ประชุมมีมติเห็นชอบให้มีการสรรหาเลขาธิการคุรุสภา เลขาธิการ สกสค.และผู้อำนวยการองค์การค้า โดยในเร็วๆนี้ตนจะประกาศหลักเกณฑ์การสรรหาทั้งสามตำแหน่งต่อไป เพราะตามคำสั่งคณะรักษาความสงบแห่งชาติ (คสช.) ฉบับที่ 7 เรื่องการปฏิบัติหน้าที่ของคณะกรรมการทั้ง 3 บอร์ดให้อำนาจ รมว.ศึกษาธิการมีหน้าที่กำหนดเงื่อนไขหลักเกณฑ์การสรรหาได้ สำหรับปฏิทินการรับสมัครจะดูข้อกฎหมายอีกครั้งว่าสามารถเปิดรับสมัครตลอดทั้งเดือนได้หรือไม่ ส่วนประธานคณะกรรมการการสรรหาคิดว่าจะให้รองปลัดกระทรวงศึกษาฯเป็นประธาน โดยการสรรหาต้องเสร็จสิ้นในรัฐบาลชุดนี้ คาดว่าจะได้ตัวจริงทั้ง 3 ตำแหน่งภายในเดือน พ.ค.นี้,ต่อข้อถามถึงความเหมาะสมที่จะเร่งสรรหาในช่วงที่กำลังจะมีรัฐบาลใหม่ นพ.ธีระเกียรติกล่าวว่า ตนไม่ได้เร่งการสรรหาแต่มองว่าเป็นจังหวะที่ดี และตนปรึกษาทุกคนที่เกี่ยวข้องแล้ว ไม่เช่นนั้นเมื่อมีนักการเมืองเข้ามาก็จะมีการโยกย้ายสลับเปลี่ยนอีก อีกทั้งกระบวนการขั้นตอนก็เตรียมการไว้หมดแล้ว ยืนยันว่าเรื่องนี้เป็นอำนาจของตนที่จะเป็นผู้กำหนดเงื่อนไขหลักเกณฑ์การสรรหาได้ ตามคำสั่ง คสช. และที่ผ่านมาก็ดำเนินการเรื่องนี้มาตลอดเพียงแต่ต้องล้มกระดานไป เพราะเกณฑ์การสรรหาเหมือนเป็นการเจาะจงล็อกสเปกจนเกินไป ขณะเดียวกันมองว่าขณะนี้ตำแหน่งดังกล่าวเป็นเพียงการรักษาการเท่านั้น จึงอยากให้มีเลขาธิการตัวจริงไม่เช่นนั้นข้าราชการที่ทำหน้าที่รักษาการเมื่อมีการโยกย้ายหรือสลับตำแหน่งก็ต้องตั้งผู้ปฏิบัติหน้าที่ใหม่ ซึ่งจะส่งผลให้งานของ สกสค.และงานคุรุสภาเดินหน้าได้ไม่เต็มที่ ตนทำไปเพราะหวังดีถ้าไม่ทำนักการเมืองเข้ามาก็ต้องตั้งคนของตัวเองมา.
นพ.ธีระเกียรติ เจริญเศรษฐศิลป์ รมว.ศึกษาธิการ เปิดเผยภายหลังการประชุมคณะกรรมการคุรุสภา คณะกรรมการส่งเสริมข้าราชการครูและบุคลากรทางการศึกษา (สกสค.) 
ธีระเกียรติ เจริญเศรษฐศิลป์,รัฐบาลใหม่กับวัฒนธรรมใหม่,สรรหาเลขาธิการคุรุสภา,การสรรหา,รมว.ศึกษาธิการ,หลักเกณฑ์การสรรหา,การศึกษา